অ্যান্টিবডি
বি-কোষগুলি অভিযোজনশীল অনাক্রম্যতন্ত্রের অংশ। বি-কোষ এবং অ্যান্টিবডি বা প্রতিবস্তুগুলি একত্রে অনাক্রম্যতা বা রোগ প্রতিরোধের সবচেয়ে গুরুত্বপূর্ণ কাজগুলির একটি সম্পাদন করে থাকে: তারা দেহে অনুপ্রবেশকারী কোনও প্রতি-উদ্দীপককে শনাক্ত করে ও বিপুল সংখ্যক প্রতিরক্ষামূলক প্রোটিন উৎপাদন করে। প্রতিবস্তুগুলির ভৌত রূপ দুই ধরনের হয়। রক্তে দ্রাব্য প্রতিবস্তুগুলি বি-কোষ থেকে ক্ষরিত হয়ে রক্ত ও কলারসের মাধ্যমে দেহের সর্বত্র চষে বেড়িয়ে ঐ প্রতি-উদ্দীপকটির সমস্ত চিহ্ন দেহ থেকে মুছে ফেলে।
রোগ সংক্রামক জীবাণু
সাধারণত এন্টিবায়োটিক দ্বারা ব্যাকটেরিয়ার চিকিৎসা করা হয়। অন্যদিকে এন্টিভাইরাল যৌগ দিয়ে ভাইরাসের চিকিৎসা করা হয়। ইউক্যারিওটিক প্যাথোজেন সাধারণত অ্যান্টিবায়োটিক দ্বারা নির্মূলযোগ্য নয় এবং এদের নির্দিষ্ট কিছু ওষুধের প্রয়োজন হয়। টিকা দ্বারা অনেক প্যাথোজেনের সংক্রমণ প্রতিরোধ করা যায়। ভ্যাকসিনের মাধ্যমে স্বল্প পরিমাণ প্যাথোজেন দেহে প্রবেশ করানো হয় যাতে শরীরের রোগপ্রতিরোধ ব্যবস্থা সতর্ক থাকে এবং একটি বৃহত্তর পরিমাণ ভাইরাস যাতে কোনদিনও শরীরে প্রবেশ করতে সক্ষম না হয় তার জন্য প্রতিরক্ষা জোরদার হয়। প্যাথোজেনের দ্বারা সংক্রমণ প্রতিরোধে স্বাস্থ্যবিধির ভূমিকা গুরুত্বপূর্ণ।